Pécs-Baranyai Kereskedelmi és Iparkamara

Importőrök számára rendezett B2B Bogotában
2019-04-03 - 2019-04-05 | Bogota, Kolumbia
A ProColombia megrendezésében kerül sor az importőrök számára megrendezett üzletember találkozó, a Macrorrueda Bicentenario, melyet 2019. április 3-5. között tartanak meg Bogotában.

A rendezvényen közel 3 000 vállalkozás jelenik meg a következő témák képviseletében:

agráripar,
fém-mechanika,
vegyszerek,
Ipar 4.0,
divat.

Jelentkezési határidő: 2019. február.14.

További információ a Macrorrueda Bicentenario hivatalos honlapján.

CONSTRUMA építőipari szakkiállítás 2019.
2019-04-03 - 2019-04-07 | HUNGEXPO Budapesti Vásárközpont, Albertirsai út 10., Budapest, 1101, Magyarország
A CONSTRUMA, a régió vezető építőipari szakkiállítására idén április 3-7. között várja a látogatókat.

A rendezvény első 3 napján várják a szaklátogatókat, a hétvége a végfelhasználóké. 2019-ben a CONSTRUMA és az OTTHONDesign kiállítások mellett a kétévente megrendezésre kerülő HUNGAROTHERM is tagja az otthonteremtési csokornak, így még szélesebb körű tájékozódási lehetőség vár a szakmai látogatókra az újdonságok terén.
A Kamara önkéntes tagjai az idei évben kedvezményes belépővel tekinthetik meg a kiállítást a szakmai napokon: április 3-7. között.
A kiállításra szakmai látogatóik részére már elindult az on-line regisztráció!
A kiállítás részvételéhez szükséges, hogy az alábbi linken töltse ki a regisztrációt.
KATTINTSON IDE
A REGISZTRÁCIÓT KÖVETŐEN TUDJA KEDVEZMÉNYES JEGYÉT MEGVÁSÁROLNI 4.800 Ft helyett 1.500 Ft-os áron!

A regisztrációt követően:

belépőjét online megvásárolhatja azonnal, vagy később. Ez esetben kérjük hozza magával az e-mailben kapott vonalkódos jegyet és keresse az ELŐREGISZTRÁLTAK bejáratot a fogadókban
amennyiben nem online, hanem a helyszínen kívánja megvásárolni a jegyet, úgy a visszaigazoló e-mail mellékletét hozza magával és keresse a PÉNZTÁRAT

(Felhívjuk figyelmét, hogy a Vásárközpont területén készpénzmentes fizetés lehetséges mind a pénztárakban, mind a vendéglátóegységekben)
Az elektronikus jegy napi egyszeri belépésre jogosít, névre szól és nem átruházható!

Az idei évre ajánljuk:

Mintegy 500 kiállító – 5 pavilonban és a szabadterületen – költséghatékony, környezetbarát új technológiák
CONSTRUMA, HUNGAROTHERM, OTTHONDesign kiállítások
Innovatív termékek: CONSTRUMA és HUNGAROTHERM Díjazottak
MÉK továbbképzési pontos konferenciák , workshopok, bemutatók
A jövő építészete – előadások az Építészfórum.hu szervezésében
Smart City, Green City, újdonságok a frankfurti ISH-ról
Szakmai tárlatvezetések több témában – MÉK továbbképzési pontos
Vidékről érkezőknek vasúti utazási kedvezmény.

További részletek és érdekességek a kiállítás folyamatosan frissülő honlapján: www.construma.hu

Alapfokú szerzői jogi tanfolyam
2019-04-03 08:00 - 17:00, 2019-04-10 08:00 - 17:00, 2019-04-17 08:00 - 17:00 (Europe/Helsinki) | Szellemi Tulajdon Nemzeti Hivatala, II. János Pál pápa tér 3., Budapest, 1081, Magyarország
A Szellemi Tulajdon Nemzeti Hivatala alapfokú szerzői jogi tanfolyamot indít. A kétnapos képzés dátumai: 2019. április 3. és 10. A tanfolyam végén a résztvevők szakvizsgát tesznek 2019. április 17-én. Az oktatások és a vizsga helyszíne: Szellemi Tulajdon Nemzeti Hivatala, 1081 Budapest, II. János Pál pápa tér 3.
A szellemitulajdon-védelmi képesítésekről szóló 1/2015. (I. 22.) IM rendelet alapján szervezett tanfolyam bemutatja a szerzői jog alapjait, részletesen tárgyalja a szerzők jogait és e jogok korlátait. A képzés kitér a szerzői művek felhasználása mellett a jogérvényesítésre, bemutatja a nemzetközi és uniós jog vonatkozó szabályait.
A képzés írásbeli vizsgával zárul és alapfokú szerzői jogi képesítést tanúsító bizonyítvány megszerzését teszi lehetővé.
A tanfolyam díja 30.000 forint, ami tartalmazza:
• a 20 órás képzést,
• a vizsgadíjat és
• a Bevezetés a szerzői jogba című jegyzetet.
Amennyiben részt kíván venni a fent megjelölt időpontban induló képzésen, kérjük részvételi szándékát legkésőbb 2019. március 14-ig jelezze az anna.szenczi(kukac)hipo.gov.hu e-mail címen az alábbi adatok megadásával:
Név:
Lakcím:
Születési hely, idő:
Anyja neve:
Munkáltató megnevezése (amennyiben a munkáltató téríti a képzés díját):
A részvételi díjat a tanfolyam kezdetéig átutalással kell kiegyenlíteni a Magyar Államkincstárnál vezetett 10032000-01731842-00000000 számú számlára.
A kérdésekkel kapcsolatban az SZTNH munkatársai rendelkezésre állnak a (061) 474 5548 telefonszámon, vagy a fenti e-mail címen.

Szereti a sonkát? Készíti is?
2019-04-04 08:00 - 17:00 | Majorossy Imre utca 36., Pécs, 7625, Magyarország
Ha bármelyik kérdésre igen a válasz, akkor Önnek április 13-án Szentlőrincen a helye, az immár harmadik alkalommal megrendezésre kerülő hagyományos szentlőrinci sonkaversenyen.
Az eseménynek a szentlőrinci Rendezvény Centrum adja a helyszínt, ahol a Kistermelők Házában a sonkaverseny, a külső szabadtéren a szokásos tavaszi vásár termelői, kereskedői és árusai várják majd az érdeklődőket, vásárlókat.
A verseny célja a hazai sonka bemutatása és népszerűsítése, a sonkák változatossága és különböző ízviláguk megismertetése a fogyasztókkal. A versenyre nevezőknek a szervezők bemutatkozási lehetőséget is kínálnak termékeik népszerűsítésére, kóstoltatására és árusításra is.
A versenykategóriák fődíja egy teljeskörűen berendezett 10 négyzetméter alapterületű kiállítási/árusító stand, melyet a győztesek a Szentlőrinci Gazdanapokon foglalhatnak el, ez év augusztusában.
További információ:
Végh Gábor vásárigazgató
20/9419146
Schaub Mirjam rendezvényszervező
20/4850685

Digitális Gazdaság Szakmai Nap - Ipar 4.0 - Győr
2019-04-04 09:00 - 20:00 | Győr-Moson-Sopron Vármegyei Kereskedelmi és Iparkamara székháza, Szent István út 10/A., Győr, Győr-Moson-Sopron, 9021, Magyarország
Könnyen megjegyezhető dátummal és témában szerveznek szakmai konferenciát és partnertalálkozót a Young Spirit kamarai partnerek: 2019. április 4-én „Ipar 4.0: automatizálás, digitalizáció az iparban, robotika, Internet of Things és IT” témáknak ad otthont a Győr-Moson-Sopron Megyei Kereskedelmi és Iparkamara.
Az 5 kamara által szervezett rendezvény utáni borkóstolóra való tekintettel a pécsi kamara közös buszutazást szervez, ehhez várja a cégek és az egyetem képviselőinek jelentkezését március 28-ig, a gcsaszar(kukac)pbkik.hu címen!
A rendezvényre az innovatív vállalkozások képviselőit, a fiatal kutatókat, illetve a témában kompetens szakembereket várják.
A tavalyi, egészségipari fókuszú és – más fontos szereplők mellett – a Pécsi Tudományegyetemmel közös esemény sikerére alapozva szívesen invitáljuk a résztvevőket.
REGISZTRÁCIÓ a 2019.04.04-i rendezvényre
Felhívjuk az innovatív vállalkozások + fiatal kutatók együttműködése iránt érdeklődők figyelmét, hogy nekik a „Young Spirit” szekciót célszerű választani!

Beszámoló a PTE főszervezésében megvalósult tavalyi konferenciáról
A 2018-as esemény képekben

Töltsön fel Ön is Young Spirit együttműködési profilt!
Innovatív vállalkozói kérdőív
Fiatal kutatói kérdőív
PROGRAM:

Képzések támogatására pályázott és nyert? – Ez a rendezvény Önnek szól!
2019-04-04 10:00 - 14:00 | Pécsi Kereskedelmi Központ
A munkavállalók képzésének támogatására kiírt GINOP-6.1.5 és GINOP-6.1.6 nyertes pályázói számára a program sikeres megvalósítása érdekében a kamara információs napot szervez.

A nagyvállalatok és KKV-k számára kiírt GINOP-6. prioritású pályázati felhívások célja a munkahelyi képzések támogatásán keresztül a vállalkozások versenyképességének javítása, a munkaadói igényeknek megfelelő képzettséggel és kompetenciákkal rendelkező munkaerő biztosítása, egyúttal a gazdaság versenyképességének megőrzése, elősegítése.

A vállalkozókat a pályázatukban megadott képzési programjuk megvalósításában egy monitoring támogató rendszer is segíti. A szakmai monitoring célja, hogy a pályázatban vállalt képzések (a képzési terv, illetve a támogatói okirat szerinti tevékenységek megvalósítása) mind a felhívásban foglaltaknak, mind a vonatkozó jogszabályoknak maradéktalanul megfeleljenek.
A monitoring látogatásokra, valamint az előleg igénylésekre, kifizetési kérelmekre és egyéb technikai kérdésekre fókuszálva a Magyar Kereskedelmi és Iparkamara – az adott témában illetékes szakértők bevonásával – tájékoztató rendezvényt tart Pécsett.

A rendezvény időpontja: 2019. április 4. (csütörtök) 10:00 óra
Helyszín: 7625 Pécs, Majorossy Imre u. 36., Zsolnay terem (a Pécs-Baranyai Kereskedelmi és Iparkamara székháza)
Meghívó és részletes program elérhető a lenti linkekre kattintva.

A munkavállalók képzését támogató GINOP 6. prioritású pályázatokon számos baranyai vállalkozó indult és nyert. A pályázati lehetőség 2018. decemberében ugyan lezárult, az elbírálás viszont még folyamatban van. Baranya megyében eddig 62 kis- és középvállalkozás, valamint 4 nagyvállalat és/vagy többségében állami tulajdonú szervezet rendelkezik a beadott pályázata kapcsán támogatói okirattal, így megkezdheti a tervezett képzések megvalósítását. Az eddig megítélt támogatás Baranyában közel 1,2 milliárd forint.
A „Munkahelyi képzések támogatása” GINOP-6.1.7-17 kiemelt projekt (szakmai támogató program) weboldala elérhető IDE kattintva.

Meghívó – Információs nap 2019.04.04. Pécs
Program – Információs nap 2019.04.04. Pécs

További információ:
Fülöp Attila
20/287-7736
fulop.attila@mkik.hu
Janovics László
30/979-4372
janovics.laszlo@mkik.hu

Kapcsolódó cikkünk elérhető INNEN.

ÜGYFÉL-ÉLMÉNY, ÜGYFÉL-BIZALOM: ALAKÍTSUNK KI JÓL MŰKÖDŐ VEVŐSZERZŐ ÜGYFÉLSZOLGÁLATOT!
2019-04-04 13:00 - 19:00 | Pécsi Kereskedelmi Központ
A 21. század kétségtelenül az automatizálásról szól életünk szinte minden területén, és mégis, ha belegondolunk, miért járunk rendszeresen egy megszokott helyre vagy járunk ugyanahhoz a fodrászhoz, könnyen rájöhetünk, hogy döntésünket sokszor az áraknál is erősebben befolyásolják a személyes benyomások. Egy emlékezetes ügyfél élmény alapozza meg és biztosítja azt a bizalmat, amivel egy cég akár örökre magához kötheti vásárlóinak nagy részét, még akkor is, ha nem is ő a legolcsóbb az adott piacon.
Hogyan képezzünk látogatóból vásárlót, vásárlóból visszatérő vásárlót, visszatérő vásárlóból pedig akár áruházunk/szolgáltatásunk nagykövetét?
A komplex ügyfél, család- és vállalkozásbarát megvalósításokra kell törekedni. A marketing rendszerbe ideálisan beépülő ügyfélszolgálat biztosítja azt a hajtóerőt, ami a cég egészséges fejlődéséhez szükséges.
Előadó: Czirják Tamás
PROGRAM:
13:00 – 13:05 KÖSZÖNTŐ
13:05 – 13:15 PÉCSI CSALÁD- ÉS KARRIERPONT BEMUTATÁSA
13:15 – 14:45 ÜGYFÉLSZOLGÁLAT
14:45 – 15:00 SZÜNET
15:00 – 16:30 ONLINE MARKETING A GYAKORLATBAN
16:30 – 16:45 SZÜNET
16:45 – 19:00 WORKSHOP
Időpont: 2019. ÁPRILIS 09.
Helyszín: Pécsi Kereskedelmi Központ ZSOLNAY-terem (7625 Pécs, Majorossy I. u. 36.)

A rendezvény az EFOP-1.2.9-17-2017-00082 „Munka ÉS Család – A nők munkaerő-piaci helyzetének javítása és Nő-Köz- Pont létrehozása Pécsett” című projekt keretében valósul meg.

Üzleti lehetőségek Malajziában
2019-04-05 09:30 - 11:00 | Magyar Kereskedelmi és Iparkamara székháza, Pethényi köz 10., Budapest, 1122, Magyarország
A Malajzia Egyesített Kínai Kereskedelmi és Iparkamara delegációjának látogatása alkalmából kerül megrendezésre az Üzleti lehetőségek Malajziában rendezvény.

A rendezvény a Malajzia iránt érdeklődő vállalkozások számára nyújt tájékoztatást és kapcsolatépítési lehetőséget:

a maláj üzleti környezetről és együttműködési lehetőségekről,
a Malajzia Egyestett Kínai Kereskedelmi és Iparkamara szolgáltatásairól vállalkozások számára.

A találkozó angol nyelvű, tolmácsolás nem biztosított.

Program

9.30 – 10.00
Regisztráció

10.00 – 10.15
Köszöntők
A Magyar Kereskedelmi és Iparkamara képviselője (felkérés alatt)
H.E. Loon Lai Cheong, Malajzia magyarországi nagykövete (felkérés alatt)

10.15 – 10.25
A Malajzia Egyesített Kínai Kereskedelmi és Iparkamara (ACCIM) bemutatkozása
Dato’ Liew Sew Yee, a Malajzia Egyesített Kínai Kereskedelmi és Iparkamara alelnöke

10.25 – 10.30
Az MKIK angol nyelvű bemutató filmje

10.30 – 11.00

Networking kávészünet

Részvétel feltételei
Jelentkezési határidő: 2019. április 3., szerda, 12.00 óra
A férőhelyek száma korlátozott, ezért a jelentkezéseket azok beérkezésének sorrendjében fogadják el. Egy vállalkozás képviseletében maximum 2 fő vehet részt az eseményen.
A rendezvényen való részvétel ingyenes, de előzetes online regisztrációhoz kötött.

Gép-ésszel szakmaismereti verseny
2019-04-05 10:00 - 12:00 | Pécsi Kereskedelmi Központ
A háromfordulós Gép-ésszel IX. verseny lehetőséget ad a gépipari szakmák megismerésére. Azon 6., 7. és 8. osztályos diákoknak ajánljuk a versenyt, akik érdeklődnek a fent említett szakképesítések iránt, és várjuk azon tanulóknak is a jelentkezését, akik még bizonytalanok a pályaválasztásban. A versenyhez nem szükséges szakmai ismeret. A Gép-ésszel Baranyában verseny első fordulója egy 13+1 kérdésből álló totó
Az 1. forduló és a jelentkezés 2019. február 25-én 12.00-kor zárul.
MÁSODIK FORDULÓ – 2019. március 4. és március 20. között
A kérdőívet helyesen megoldó csapatok a második fordulóban 2019. március 4. és március 20. között előre egyeztetett időpontokban és helyszíneken üzemlátogatásokon vesznek részt. Minden helyszínen bepillanthatnak gépiparhoz kapcsolódó üzemek, vállalkozások napi tevékenységébe, megismerkedhetnek a szakmákkal, az alapanyagokkal, a munkafolyamatokkal, megtekinthetik a kész termékeket.
Az üzemlátogatásról egy megadott szempontsor alapján prezentációt kell készíteni. A prezentáció leadási határideje március 26. A zsűri döntését 2019. március 29 tesszük közzé. Idén 1-3 perces kisfilmet is lehet készíteni plusz pontokért! A film készítési szempontokat, javaslatokat, tippeket és a prezentációhoz szükséges szempontsorokat az üzemlátogatás előtt megkapja a csapat.
DÖNTŐ – 2019. április 5.
Az elbírálás során legjobbnak bizonyuló 10 csapat tagjai vehetnek részt a 2019. április 5-én Pécsett a Pécs-Baranyai Kereskedelmi és Iparkamarában tartandó döntőn, ahol a játékos, ügyességi feladatok megoldásához a céglátogatások során elsajátított ismeretek mellett a logikát, a kézügyességet és a csapatmunkát is be kell vetni. A döntőn a II. fordulón beadott prezentációt 5 percben elő is kell adnia a csapatnak.
A döntőbe jutott csapatok és segítő tanáraik a versenyt támogató cégektől értékes ajándékokat kapnak! Emellett a 10 csapat a győri Technics Playground robotika oktatóközpont megtekintésével egybekötött jutalom kiránduláson vehet részt!
Gép-Ésszel

Sellyén ingyenes Légvárvilág Játszóház a Láthatatlan munka világnapja alkalmából
2019-04-07 15:00 - 18:00 | Városi Sportcsarnok, Bodonyi utca 10/a, Sellye, Magyarország
A Pécs-Baranyai Kereskedelmi és Iparkamra és a Szigetvári Család-és KarrierPont az EFOP-1.2.9-17-2017-00102 „NŐNAP 365 – Nő-Köz-Pont működtetése Nyugat-Baranyában, Szigetvár központtal” pályázat keretein belül, ingyenes légvárvilág játszóházzal várja egy családi délutánra a játékos kedvű családokat, a „Láthatatlan munka” világnapja alkalmából.

A szülők, a gyermekekkel közösen, a játékos házimunka feladatok elvégezéséért játékpénzt kapnak, amivel kifizethetik a LÉGVÁRVILÁG JÁTSZÓHÁZ belépőjének árát.
A légvárvilág játékai: ugrálóvár, óriáscsúszda, akadálypálya, focipálya, kalandpark, trambulin, felfújható játszótér és babasarok a legkisebbeknek.
A program célja: láthatóvá tenni a házimunka értékét és azt, hogy, ahol családi munkamegosztás van, ott több idő jut közös élményekre, szórakozásra.
Az első 80 jelentkezőnek a részvétel ingyenes, de regisztrációhoz kötött!
Mi is az a láthatatlan munka?
A Kanadából indult kezdeményezés alapján, minden év április első keddjén ünnepeljük a láthatatlan munka napját. Azok előtt tisztelegve, akik minden nap szorgos és kitartó igyekezettel varázsolják a családi fészket igazi otthonná.
A láthatatlan munka elsősorban a hölgyekre hárul, melyhez a lakás tisztán tartása és a ház körüli teendők elvégzése mellett szorosan hozzákapcsolódik a családtagok ellátása, gyermekek, idősebb családtagok ápolása.
Ezt a munkát meg kellene jobban becsülni, és értékelni, hiszen ha ezért bejárónőt, vagy bébiszittert fizetünk, akkor ez már forintosítható komoly tétel.
Tegyük láthatóvá a láthatatlan munkát és játsszunk együtt!
A rendezvény ingyenes, azonban regisztrációhoz kötött!
This form is currently closed for submissions.

Mostari Nemzetközi Gazdasági Kiállítás és Vásár 2019
2019-04-09 - 2019-04-13 | Mostar, Bosznia-Hercegovina
A 22. Mostari nemzetközi Kiállítás és Vásár Bosznia-Hercegovina – és egyben a balkáni régió – egyik legrangosabb gazdasági eseménye. Szervezési- és programkoncepciója az országok üzleti, gazdasági bemutatását célozza meg, amely lehetőséget biztosít az intenzívebb két- és többoldalú gazdasági kapcsolatok kialakításához. A szervezők konferenciák, kerekasztal-beszélgetések, üzleti fórumok és a média nyilvánosságának biztosításával igyekeznek hozzájárulni a kiállítók kulturális, gazdasági, gasztronómiai és etnográfiai bemutatásához.

A szervezők 30%-os kedvezményt biztosítanak az egyes országokból kollektívan jelentkező cégek számára.

A Gazdasági Vásár kiállítási programja:

Gépjárműipar
Építőipar
Mezőgazdaság és élelmiszeripar
Faipar
Kommunális berendezések
Elektronikai- és vegyipar
Egészségügyi felszerelések és kozmetika
Telekommunikáció és technológia
Pénzügy és biztosítások
Fémgyártás és feldolgozás

A Turisztikai Vásár kiállítási programja:

Turisztikai egyesületek
Utazási irodák
Borászatok és vinotékák
Hotelek és motelek
Turisztikai desztinációk
Éttermek és vendéglátás
Vendéglátó szolgáltatások
Városok és megyék
Sport és turisztikai tartalmak
Hagyományos termékek
Kísérő iparágak

Részvételi felhívás
Jelentkezési lap

Jelentkezési határidő: 2019. február 25.

Ügyfél-élmény, ügyfél-bizalom: alakítsunk ki jól működő vevőszerző ügyfélszolgálatot!
2019-04-09 13:00 - 17:00 | Pécsi Kereskedelmi Központ
KamarAAkadémia képzési rendszere a megyében és a dél-dunántúli régióban működő KKV-k versenyképességének javítása, valamint a működésük és fejlődésük támogatásához szükséges elméleti és gyakorlati tudás, ismeretek, naprakész információk biztosítása érdekében jött létre. A Marketing építőkockák képzésére építve Czirják Tamás vállalkozófejlesztő segít abban, hogyan képezzünk érdeklődőből vásárlót, hogyan „szerezzünk” vevőt.

A 21. század kétségtelenül az automatizálásról szól életünk szinte minden területén, és mégis, ha belegondolunk, miért járunk rendszeresen egy megszokott helyre vagy járunk ugyanahhoz a fodrászhoz, könnyen rájöhetünk, hogy döntésünket sokszor az áraknál is erősebben befolyásolják a személyes benyomások. Lehet valami bármennyire is olcsó, de döntési helyzetben a személyes, emberi kapcsolat mégis erősebb vonzerő tud lenni, míg annak hiánya akár örökre be is zárhatja egy bolt ajtaját.
Egy emlékezetes ügyfél élmény alapozza meg és biztosítja azt a bizalmat, amivel egy cég akár örökre magához kötheti vásárlóinak nagy részét, még akkor is, ha nem is ő a legolcsóbb az adott piacon.
Hogyan képezzünk látogatóból vásárlót, vásárlóból visszatérő vásárlót, visszatérő vásárlóból pedig akár áruházunk/szolgáltatásunk nagykövetét?
Ezekre a kérdésekre adjuk meg a választ a „Vevőszerző ügyfélszolgálat” képzésünkön.
Mely területeken érdemes ezt a szemléletet bevezetni?
• Célpiac meghatározása – légy tisztában vevőid problémáival
• Honlap/webáruház kialakítása – a látogatók könnyen találják meg a megfelelő információt, ne kelljen keresgélniük
• Kommunikációs csatornák – legyen kézenfekvő, kinek mit és hogyan kommunikáljunk
• Panaszkezelés, utánkövetés – hisz az elégedett vevőből lesz a visszatérő vevő…
• Társadalmi felelősségvállalás – vajon mi jut látogatóid eszébe a cégedről?
A marketing rendszerbe ideálisan beépülő ügyfélszolgálat biztosítja azt a hajtóerőt, ami a cég egészséges fejlődéséhez szükséges.
Nem számít, hogy valaki kezdő vállalkozóként vagy régi motorosként vág bele: ha munkánkat a kezdetektől fogva egy tudatosan felépített rendszer segíti, biztosak lehetünk abban, hogy ezt a vevők is meghálálják majd és így arra is marad idő, hogy kiélvezhessük munkánk gyümölcsét.
A képzés több mint fele az elméletek gyakorlati alkalmazásának lehetőségeiről szól. Szeretnénk lehetővé tenni, hogy segítségünkkel már ott feltérképezhesd azokat a lehetőségeket, amik az üzletedben rejlenek és kidolgozhasd a hozzájuk vezető utat is.
Ne feledd, nem a cégedben, hanem a cégeden kell dolgoznod!
Az előadó életfelfogásának fő rendezőelve a proaktivitás. Hisz a komplex ügyfél és vállalkozásbarát megvalósításokban. Számos vállalkozás hatékonyságát növelte tanácsaival az online marketing, webáruházak és rendszerépítések területén. Részletesebb bemutatkozó a linkre kattintva érhető el: Czirják Tamás – előadó

Előzetes segédlet letöltése: http://www.csakcsinald.hu/ugyfelelmeny
A képzés időpontja: 2019. április 9.
A képzés időtartama: 13:00-16:30 4×45 perc
A képzés helyszíne: Pécsi Kereskedelmi Központ – Kis Zsolnay terme – (Pécs, Majorossy I. u. 36.)
A képzés ingyenes, de regisztrációhoz kötött, a terem befogadó képessége miatt a jelentkezés korlátozott.
Jelentkezni a Jelentkezési lap online kitöltésével lehet.
Amennyiben nem kap visszaigazolást a jelentkezést követő munkanapon, az alábbi elérhetőségeken keresse kollégáinkat.
Gáncs Katalin 20/5544-771, gancs@pbkik.hu,http://A képzés adatvédelmi tájékoztatója
Piacsek László 20/2646-668, piacsek@pbkik.hu
A rendezvény megfelelő létszám megléte esetén kerül megrendezésre.
A képzés/tréning/workshop a „Munka ÉS Család – A nők munkaerő-piaci helyzetének javítása és Nő-Köz-Pont létrehozása Pécsett” című, EFOP-1.2.9-17-2017-00082 számú pályázati projekt elemeként valósul meg.

Hálózatok és vállalati szervezeti kultúra: Barabási nyomán
2019-04-09 15:00 - 17:00 | Pécsi Kereskedelmi Központ
A hálózattudománynak köszönhetően ma már tudjuk, hogy vállalati szervezetek skálafüggetlen hálózatokként működnek. Ezért a hálózatokban való gondolkodás segíti a folyamatok átlátását és mintázatok felismerését, segíti az innovációs folyamatok harmonizálását, és növeli a hatékonyságot.

Amikor cégekről beszélünk, olyan organizmusokra gondolunk, amelyet vezetőként magunk építettünk fel, tettünk olyanná, amilyennek most ismerjük. Ennek ellenére szervezet működése bizonyos törvényeknek vannak alávetve, melyek nem gazdasági jellegűek, és az élővilág minden szintjén felfedezhetők.
A vállalti szervezetek szerves elemekből álló rendszerek. Energiát fogyasztanak, építő és lebontó folyamatok működnek bennük és saját életciklussal bírnak. Reagálnak a környezetükből érkező ingerekre, hatásokra és egy nagyobb ökoszisztéma részét képezik.
A Humán klub áprilisi nyílt ülésén, hálózatokban gondolkodva, a következő kérdésekre kaphatnak választ Kutsera Róberttől a résztvevők:
Mitől hatékony egy gazdasági szervezet?
Miért növeli a hatékonyságot a komplexitás?
Miért érdemes társulni?
Mitől alakulnak ki és elkerülhetők-e a szervezeti krízisek?
Miért játszik fontos szerepet a többi piaci szereplő saját sikereinkben?
Mitől és hogyan védjük cégünket?
Hogyan vezessünk be változásokat?
A rendezvény időpontja: 2019. április 9. 15 óra
Helyszíne: Pécsi Kereskedelmi Központ (7625 Pécs, Majorossy I. utca 36)

A részvétel ingyenes, de regisztrációhoz kötött.
This form is currently closed for submissions.

Nyitott Egyetem: régészet és építészet
2019-04-09 18:00 - 21:00
A Pécsi Tudományegyetem következő Nyitott Egyetem előadására a régészet és az építészet szerelmeseit várja április 9-én 18 órakor a Dóm Kőtárba.
Dr. Visy Zsolt: Örökségvédelem: erdélyi limes-kutatás, Énlaka
Az erdélyi limes-kutatás már 12 éve folyik Énlakán. Dr. Visy Zsolt előadásán megismerkedhetünk azokkal a régészeti, történelmi és kulturális értékekkel, melyet az évente végzett kutatások során fedeztek fel a 150 fős, magyar lakosságú faluban.
Dr. Kondor Tamás: Énlaka épített öröksége: értékmentés és értékteremtés
Az énlakai értékmentés és értékteremtés 2012 óta folyik, a Pécsi Tudományegyetem építész hallgatóinak és doktoranduszainak köszönhetően. Kutatómunkájuk része a néprajzi örökség védelme mellett egy vidékfejlesztési program, a térségben élő magyarok segítésének érdekében. Többek között ezzel ismerkedhetünk meg Dr. Kondor Tamás előadásában.
https://www.youtube.com/watch?v=7mum-Dqfel0

Az előadás időpontja: 2019. április 9. 18 óra
Helyszín: Dóm Kőtár (Káptalan utca 8.)
dóm

IV. Nemzetközi B2B Találkozó és Vásár 2019 Brest
2019-04-11 - 2019-04-12 | Brest, Brest, Fehéroroszország
A IV. Nemzetközi B2B Találkozó és Vásár 2019. április 11-12. kerül megrendezésre Fehéroroszország Brest városában. A Vásár a Bresti Kereskedelmi és Iparkamara, valamint a Bresti Regionális Végrehajtó Bizottság által kerül megrendezésre.

A 2019-es év Brest városának millenáris évfordulója. A Vásár lehetővé teszi, hogy megismerkedjen Brest és a Fehéroroszország beruházási, gazdasági és turisztikai potenciáljával. A vásár platformja lehetőséget nyújt arra, hogy erősítse a külföldi és fehérorosz üzletemberek, valamint a szakértői közösségek közötti kapcsolatokat. Az üzleti program és a kiállítás lehetővé teszi, hogy megvitassák a vállalkozói tevékenység kérdéseit, és ösztönözzék a régióba irányuló beruházások beáramlását, hatékony gazdasági megoldásokat találva az egyes iparágak, vállalatok és projektek számára.

A kiállítás és Vásár bemutatja a helyi és külföldi vállalatok termékeit és szolgáltatásait, melyek a következő iparágakból kerülnek ki:

FMCG,
építőanyagok,
könnyű- és vegyipar,
mérnöki munka,
mezőgazdaság,
szállítmányozás,
turizmus.

Megfelelés az EU-s jogszabályoknak a munkavédelem területén
2019-04-11 10:00 - 12:00 | Pécsi Kereskedelmi Központ
Időpont: 2019. április 11. (csütörtök) 10 óra
Helyszín: Pécsi Kereskedelmi Központ RIC-terme, (Pécs, Majorossy I. u. 36.)

9:30-10:00
Regisztráció

10.00-11.00
Tájékoztató az egyéni védőeszközökről szóló európai rendeletről (2016/425 EU) valamint az egyéni védőeszközök időszakos felülvizsgálatának elvégzéséről.

Előadó: dr. Árvai Éva, Pénzügyminisztérium

11.00-11.30
Kötetlen beszélgetés, kérések feltevése, megvitatása

A rendezvény költsége:
Önkéntes kamarai és pártoló tagok számára: ingyenes (A rendezett kamarai regisztráció esetén.)
NEM önkéntes tagok (csak regisztrált vállalkozások és magánszemélyek) számára: nettó 3000 Ft+ Áfa/fő (Fizetni a rendezvény előtt lehet.)
A jelentkezési határidő: 2019. április 9.
Jelentkezni online, a Jelentkezési lap kitöltésével lehet.

További tájékoztatás az alábbi elérhetőségeken kérhető: biro.sarolta@pbkik.hu 72/507-185

Magyar-török építőipari üzletember találkozó
2019-04-11 10:00 - 17:00 | Marriott Hotel Budapest, Apáczai Csere János u. 4, Budapest, 1052, Magyarország
A Kelet Fekete-tengeri Exportőrök Szövetsége építőipari delegációjának látogatása alkalmából megszervezésre kerül a magyar-török építőipari üzletember-találkozó.

Időpont: 2019. április 11., csütörtök, 10.00 – 17.00 óra

Helyszín: Marriott Hotel Budapest, Erzsébet Bálterem (1052 Budapest, Apáczai Csere János u. 4.)

Török cégek által gyártott termékek:

Elektromos melegítők
Fűtőtestek, vízmelegítők, hősugárzók
PVC termékek, PVC ablak PVC ajtó, PVC panelek
HVAC eszközök
Talicska, létra, műanyag cső
Acélszerkezetek, acél ajtók
Építési vegyi anyagok, cement
Elkülönítő anyag, izolációs anyagok
Biztonsági cipő, biztonsági lábbelik
Egyéb építőanyagok

Tervezett szakmai program

A megjelenő török cégek bemutatkozó anyaga

A B2B találkozókra jelentkezés érdekében kérjük, töltse ki az online regisztrációs űrlapot a rendezvény honlapján: https://www.blacksea-construction.org/events/hungary-b2b-meetings/form. A találkozón való részvétel ingyenes, és a jelentkezők számára török-magyar tolmácsot biztosítunk.

Budapesten kívülről érkező cégek számára, cégenként egy főnek egy éjszaka szállást biztosítanak a szervezők a Marriott Hotelben.

INTERREG V-A, B LIGHT PROJEKT tájékoztató workshop
2019-04-11 13:30 - 15:00 | Baranya Megyei Fejlesztési Ügynökség, Mária utca 3, Pécs, 7621, Magyarország
A tájékoztatón a Fejlesztési Ügynökség munkatársai bemutatják az un. Blight pályázati lehetőség 3. felhívását, részletesen ismertetik a projekt célját és tevékenységét, valamint a baranyai kis- és közepes vállalkozások lehetőségeit a projektben.

A bemutatót követően lehetőségük van kérdéseket feltenni, valamint személyesen konzultálni az Interreg V-A, B Light projekt vállalkozói tanácsadóival.

PROGRAM

13:30 – 14:00
Regisztráció

14:00 – 14:30
Baranyai vállalkozások lehetőségei az Interreg V-A, B Light projekt keretén belül, valamint a 3. felhívás bemutatása: Göndöcsné Agócs Dóra B Light projekt menedzser, Dr. Göndöcs István vállalkozói tanácsadó, Vermes Krisztina vállalkozói tanácsadó

14:30 – 15:00
Kérdések és válaszok, személyes konzultáció, tapasztalatcsere.

A rendezvény ingyenes, de regisztrációhoz kötött. A helyek korlátozottak, így kérem, hogy regisztrációját minél előbb tegye meg!

Amennyiben nem tud részt venni a tájékoztatón, de érdekli a projekt, ezen a linken tájékozódhat:

www.bmfu.hu
https://www.b2match.eu/blight

Személyes kapcsolatfelvétel B Light projekttel összefüggésben:

Göndöcsné Agócs Dóra, projektmenedzser

+36-30/650-57-15

8. Kína-KKE Együttműködési Fórum
2019-04-12 | Dubrovnik, Horvátország, Dubrvnik, Horvátország:
Nyolcadik alkalommal kerül megrendezésre a 16+1Summit, melynek idén Horvátország, Dubrovnik ad helyet. A többoldalú politikai találkozón részt vesznek a Közép- és Kelet Európa, továbbá Kína vezetői.

A vállalkozók számára 2019. április 12-én kerül megrendezésre a 16+1 Economic Forum. A plenáris ülés mellett, melyet a horvát és a kínai miniszterelnök nyitnak meg számos a következő témákra fókuszáló szekció lesz látogatható:

Infrastruktúra és beruházások,
Innováció és ipar,
Kereskedelem,
Kreatív iparágak,
Turizmus.

A B2B találkozók a nap folyamán a szekciókkal párhuzamosan látogathatók.
További információ a 16+1 Economic Forum hivatalos honlapján található.

Szakmák Napja Szakmabemutató kiállítás Mohácson
2019-04-12 09:00 - 14:00 | Marek Sportcsarnok, Deák tér 3., Mohács, 7700, Magyarország
Újra várják az általános iskolásokat interaktív szakmabemutató kiállításra Mohácson a Marek Sportcsarnokba.
A kamara Mohácsi Elnöksége valamint a Mohács és Vidéke Ipartestület, a korábbi évekhez hasonlóan, idén is megrendezi Mohács Város Önkormányzata, valamint a Mohács Tornaegylet 1888 támogatásával Mohácson, Szakmák Napja címmel, a szakmabemutató kiállítást.
A rendezvény az általános iskolák 6-7 osztályos tanulóinak érdeklődését szeretné felkelteni, a helyi vállalkozások által bemutatott szakmák/hiányszakmák iránt.
A szakmák bemutatása ebben az évben is, interaktív, játékos módon történik, mely segíthet abban, hogy a gyerekek testközelből ismerkedhessenek meg gépekkel, eszközökkel, alapanyagokkal, folyamatokkal.

Üzleti lehetőségek Montenegróban
2019-04-12 09:30 - 11:00 | Magyar Kereskedelmi és Iparkamara székháza, Pethényi köz 10., Budapest, 1122, Magyarország
A Magyar Kereskedelmi és Iparkamara Nyugat-balkáni Tagozata szervezésében kerül megrendezésre az „Üzleti lehetőségek Montenegróban” című rendezvény. A program keretében Veljko Milonjić, a Montenegrói Külügyminisztérium gazdaságdiplomáciáért és kulturális együttműködésért felelős igazgatója tart előadást.

A rendezvény a montenegrói piac iránt érdeklődő vállalkozások számára nyújt tájékoztatást:

a montenegrói üzleti környezetről,
az együttműködés fejlesztésének módjairól,
a montenegrói befektetési lehetőségekről.

PROGRAMTERV
Levezető elnök: Galambos Attila, elnök, MKIK Nyugat-balkáni Tagozat

09.45 – 10.00
Regisztráció

10.00 – 10.15
Köszöntők
Galambos Attila, elnök, MKIK Nyugat-balkáni Tagozat
Őexc. Aleksandar Moštrokol, Montenegró magyarországi nagykövete
(montenegrói – magyar konszekutív tolmácsolással)

10.15 – 10.45
Üzleti környezet és befektetési lehetőségek Montenegróban
Veljko Milonjić, igazgató, Gazdaságdiplomáciáért és Kulturális Együttműködésért Felelős Igazgatóság, Montenegrói Külügyminisztérium

10.45 – 11.00
(angol nyelven)

Kérdések és válaszok

Jelentkezési határidő: 2019. április 11., csütörtök 10.00 óra
A férőhelyek száma korlátozott, ezért a jelentkezéseket azok beérkezésének sorrendjében fogadjuk el. Egy vállalkozás képviseletében maximum 2 fő vehet részt az eseményen.
A rendezvényen való részvétel ingyenes, de előzetes online regisztrációhoz kötött.

Magyar-bolgár üzleti fórum és üzletember-találkozó
2019-04-15 12:30 - 17:00 | Continental Hotel Budapest, Dohány utca 42., Budapest, 1074, Magyarország
A Magyar-Bolgár Gazdasági Együttműködési Kormányközi Bizottság (KKB) második ülésére 2019. április 15-16-án Budapesten kerül sor, melynek keretében április 15-én magyar-bolgár üzleti fórum és üzletember-találkozó kerül megszervezésre a Magyar Exportfejlesztési Ügynökség Nonprofit Zrt. részéről, a „Continental Hotel Budapest“ szállodában.

A KKB magyar társelnöke Szijjártó Péter külgazdasági és külügyminiszter, míg a bolgár társelnök Emil Karanikolov gazdasági miniszter.

Időpont: 2019. április 15. hétfő
Helyszín: Continental Hotel Budapest
Cím: 42-44. Dohány utca, Budapest 1074

Várható program:
12:30 – Regisztráció
12:30 – 13:30 Ebéd (networking lunch)
14:00 – 15:30 Az Üzleti Fórum ünnepélyes megnyitója és prezentációk
15:30-tól: B2B találkozók
Beszédet mondanak:

Szijjártó Péter külgazdasági és külügyminiszter
Emil Karanikolov bolgár gazdasági miniszter

Amennyiben a rendezvény felkeltette érdeklődését, részvételi szándékát kérjük, hogy az alábbi regisztrációs felület kitöltésén keresztül jelezze legkésőbb 2019. április 8-ig.

Kérdés esetén, kérjük írjon a rendezveny@hepa.hu e-mail címre.

Nemzetközi Befektetési Konferencia és üzletember találkozó Szarajevóban
2019-04-17 - 2019-04-19 | Trg djece Sarajeva 1, Trg djece Sarajeva 1, Szarajevó, 71000, Bosznia-Hercegovina
Bosznia-Hercegovina Külügyminisztériumának támogatásával a Bosna Bank International szervezésében 10. alkalommal kerül megrendezésre a Sarajevo Business Forum elnevezésű Nemzetközi Befektetési Konferencia Szarajevóban.

A Sarajevo Business Forum a régió legrangosabb befektetési konferenciája, amely az elmúlt kilenc évben számos cégnek kínált kiváló lehetőséget bemutatkozásra, kapcsolatépítésre és új ötletek, projektek megismerésére. Az elmúlt éveben a rendezvénynek több mint 1800 résztvevője volt, köztük 375 a média képviselője. A szervezők az idei évben is számítanak a nemzetközi befektetők, az alapítványok, a vállalkozások és a politikai élet képviselőire.

A 2019. évi Sarajevo Business Forum

a mezőgazdaság,
az energetika,
az oktatás,
a pénzügy,
az infrastruktúra,
az IT,
a turizmus és
a gazdaság egyéb területein kínál bemutatkozási- és projektlehetőséget több, mint 50 ország üzletembere számára.

További információ a Sarajevo Business Forum hivatalos honlapján.

Kontakt személyek:
Lejla Huskic email: lejla.huskic@bbi.ba tel.: +387 33 275 204
Admir Meskovic email: admir.meskovic@bbi.ba tel.: +387 33 275 130

XIX. Digitális Jólét Fórum – A magyar pénzügyi szektor digitalizálása
2019-04-18 10:00 - 12:30 | Budapesti Corvinus Egyetem Főépület, Fővám tér 8., Budapest, Pest, 1093, Magyarország
A pénzügyi világ informatikai háttere ugrásszerű változás előtt áll. A hitelintézetek és biztosítók olyan új üzleti modellekkel és technológiai megoldásokkal kénytelenek felvenni a versenyt, amelyeket erős IT háttérrel rendelkező, ám alapvetően nem pénzügyi múltú vállalkozások generálnak.
A magyarországi innovációs kultúrára, a magas hozzáadott értékű intellektuális erőforrásokra alapozott gyors ütemű felzárkózás a fintech területen is kiugrási lehetőséget jelent hazánknak, mivel ebben a versenyben minden ország azonos feltételekkel áll a rajtvonalhoz. Az Magyar Nemzeti Bank (MNB) által kezdeményezett vagy felkarolt reformok (pl. azonnali fizetés és ráépülő innovatív megoldások) nagy lépést jelentenek e téren; ha az átfogó pénzforgalmi kultúraváltást is sikerül megvalósítani a következő években, akkor a régió, de akár az EU egyik példaértékű országává válhatunk.
A változásra való felkészülés egyszerre igényel körültekintő tervezést és bátor újításokat: mesterséges intelligencia, blokklánc-technológia (blockchain), robottanácsadók, chatbotok stb. – ezek a digitális vállalkozások számára kézenfekvő megoldások, a pénzügyi szektor sok szereplője számára viszont egyelőre inkább fenyegető trendnek tűnnek, amelyek valós üzleti potenciálját valóban nehéz előre felmérni.
A Digitális Jólét Program keretében elkészült Magyarország Fintech Stratégiája, melynek célja, a hazai pénzügyi szektor digitalizációjának felgyorsítása, különös tekintettel a gyorsan fejlődő pénzügyi technológiai megoldásokra és a blokklánc-technológia széles körű alkalmazhatóságára.
A digitális pénzügyi szolgáltatások mind az ágazati digitalizációhoz, mind a digitális kompetenciafejlesztéshez hozzájárulnak, ezért indokolt egy olyan Digitális Jólét Pénzügyi Védjegy (DJPV) bevezetése, amely felhívja az ügyfelek figyelmét a kiemelkedő minőségű digitális pénzügyi szolgáltatásokra, egyben további digitális fejlesztésekre ösztönzi a pénzügyi szolgáltatókat. A Fintech stratégia mellett a DJPV bevezetésének koncepciója is elkészült a közelmúltban.
A DJP megvalósítása során arra törekszünk, hogy megteremtsük a széles körű társadalmi párbeszéd fórumait, számítva a szakmai, társadalmi, érdekképviseleti és tudományos szervezetek közreműködésére és együttműködésére. A következő, 29. Digitális Jólét Fórum napirendjén a „A magyar pénzügyi szektor digitalizálása” (Magyarország Fintech Stratégiája és a DJPV koncepció bemutatása) szerepel.

Kérjük, részvételi szándékát – a terem korlátozott befogadóképességére tekintettel – legkésőbb 2019. április 16. 12:00 óráig szíveskedjen jelezni a djf@kifu.gov.hu e-mail címen.

Amennyiben az eseménnyel kapcsolatban bármilyen kérdése merülne fel, kérjük, forduljon bizalommal kollégáinkhoz:
DJP: Hangácsi Máté +36 (30) 250-3468, hangacsi.mate@djnkft.hu, digitalisjoletprogram@itm.gov.hu
KIFÜ: Soós Gabriella Brigitta: +36 (30) 317-6287, Vizi Barbara: +36 (70) 332-2116

Magyarország - Srí Lanka üzleti fórum
2019-04-23 08:00 - 17:00 | Hotel Mercure Budapest Korona, Kecskeméti utca 14., Budapest, 1053, Magyarország
2019. április 23-24 között magyar – Srí-Lanka-i Gazdasági Vegyesbizottság Ülésre kerül sor Budapesten. A diplomáciai esemény margóján a HEPA Magyar Exportfejlesztési Ügynökség NZrt. üzleti fórumot és B2B találkozót szervez 2019. április 23-án, Budapesten. Az eseményen résztvevő 12 Srí-Lanka-i cég listája az alábbi két linken érhető el:

A Srí-Lanka-i cégek listája.

Időpont: 2019. április 23 kedd, regisztráció: délelőtt (a részletes programot a regisztrált partnereinknek a későbbiekben megküldjük)
Helyszín: Hotel Mercure Budapest Korona (1053 Budapest, Kecskeméti utca 14.)
Nyelv: Angol

Amennyiben a rendezvény felkeltette érdeklődését, részvételi szándékát kérjük, hogy az alábbi regisztrációs felület kitöltésén keresztül jelezze legkésőbb 2019. április 15-ig.
Amennyiben már korábban regisztrált az eseményre, úgy a regisztráció megismétlése nem szükséges.
Felhívjuk szíves figyelmét, hogy az üzleti fórum nyelve az angol, melyhez tolmácsot a helyszínen nem áll módunkban biztosítani.
A rendezvénnyel kapcsolatos további részletekről, valamint a programról a későbbiekben küldünk tájékoztatást az eseményre regisztrált partnerek számára.
Kérdés felmerülése esetén, kérjük írjon a rendezveny@hepa.hu e-mail címre.

InnoPécs 2019.
2019-04-24 | PTE Műszaki és Informatikai Kar, Boszorkány út 2., Pécs, 7624, Magyarország
Egy nap az innovatív pécsi vállalkozásokért – A rendezvény keretein belül InnoPécs International 2019. néven angol nyelvű üzleti konferencia lesz, ahol a dél-dunántúli régió döntéshozói kulcsfontosságú kérdéseket vitatnak meg az IKT szektor jövőjéről.

A rendezvény célja, hogy az innovációs megoldásokat, ötleteket, cégeket Pécsett egy helyre koncentrálja, hogy megmutassa itt is vannak a jó ötletek és sikeres vállalkozások .
A rendezvény programja nagy vonalakban:

sikeres startupok előadásai,
pécsi innovatív vállalkozások kiállítása – állásbörze,
pécsi innovatív vállalkozások bemutatkozása
networking.

A részletes program a rendezvény honlapján található:
Program
A kamara IT Bizottsága nyílt ülést tart az InnoPécs International alatt 14:50 és 15:20 között.

A rendezvény ingyenes. A látogatók regisztrációja a rendezvény helyszínén történik, előzetes regisztráció nincs. Az International programon történő részvétel viszont regisztrációhoz kötött:
Regisztrálj itt, az oldalon!

Indul az ÉKE Roadshow
2019-04-24 | Majorossy Imre utca 36., Pécs, 7625, Magyarország
A Magyar Építőanyag Kereskedelmi Egyesület (ÉKE) elnöksége 2019. április 24-én regionális szakmai napot szervez a Dél-dunántúli régió építőanyag kereskedelmi vállalkozásai számára.

Miért érdemes ellátogatnia?

Első kézből kap a kereskedelmi tevékenységét támogató információkat: a helyi és regionális építőipari és építési fejlesztésekről, és egyes előkészítés alatti projektekről, továbbá tervekről!
Üzletvitelét támogató adózási, ekáer és egyéb ellenőrzési információkhoz és tapasztalatokhoz juthat – közvetlenül a hatóságtól.
Koncentrált módon kerülhet képbe az építőanyag-piac aktuális jellemzőiről és arról, hogy mire számítanak a piacon és a szabályozásban a Magyar Építőanyag Kereskedelmi Egyesület tagjai.
Közvetlen közelről ismerheti meg a gyártási folyamatokat az Austrotherm Kft. és a Murexin Kft. gyáraiban!
Megismerheti a hazai építőanyag kereskedőket összefogó ÉKE kezdeményezéseit, tevékenységét.

Mennyibe kerül? A részvétel az építőanyag kereskedelemmel foglalkozó vállalkozások számára díjmentes, de előzetes regisztrációhoz kötött (a regisztrációs lap visszaküldésével).
Cím: Takler Kúria, „Böllér Tanya” épület, H-7100 Szekszárd, 1799 Hrsz. Decsi-Szőlőhegy PL. 57., GPS koordináták: 46.281776, 18.680823
A gyárlátogatás helyszínei: Austrotherm Kft. – 7100 Szekszárd, Wopfing u. 3., Murexin Kft. – 7100 Szekszárd, Ipari Park, Wopfing u. 10.
A rendezvény részletes programja és a jelentkezési lap az alábbi linkre kattintva érhető el:
EKE_Roadshow_meghívo_Szekszard_20190424

Körkörös Gazdaság - üzleti delegáció Mexikóban
2019-04-24 - 2019-04-25 | Mexikó, Mexikó
Az Európai Bizottság üzletember-delegációt szervez európai uniós cégeknek a körkörös gazdaság témakörében Mexikóba.

A Circular Economy Missions egy sor magas szintű politikai és üzleti találkozót tartanak harmadik országokban a fenntartható és erőforrás-hatékony stratégiák kommunikálására és előmozdítására.

A missziókat az Európai Bizottság Környezetvédelmi Főigazgatósága szervezi, és arra törekszik, hogy hidakat építsen az európai intézmények, a nem kormányzati szervezetek és a vállalatok, valamint az érintett harmadik országok körkörös gazdaságra való áttérés lehetőségeiben érdekeltjei között.

Ezek a kezdeményezések potenciálisan erősítik a meglévő és új kapcsolatokat az EU és a harmadik országok intézményei között a környezetvédelem területén, valamint támogatják a zöld európai vállalkozások – különösen a kkv-k – tevékenységét külföldön történő tevékenységük bővítése érdekében.

Időpont: 2019. április 24-25.
Helyszín: Mexikó
Jelentkezési határidő: 2019. március 1.

További információ a Circular Economy Missions hivatalos honlapján.
